CELEX: 32009R0068
Language: fi
Date: 2009-01-23 00:00:00
Title: Komission asetus (EY) N:o 68/2009, annettu 23 päivänä tammikuuta 2009 , tieliikenteen valvontalaitteista annetun neuvoston asetuksen (ETY) N:o 3821/85 mukauttamisesta tekniikan kehitykseen yhdeksännen kerran (ETA:n kannalta merkityksellinen teksti)

24.1.2009   
            
            
               FI
            
            
               Euroopan unionin virallinen lehti
            
            
               L 21/3
            
         
      KOMISSION ASETUS (EY) N:o 68/2009,
   annettu 23 päivänä tammikuuta 2009,
   tieliikenteen valvontalaitteista annetun neuvoston asetuksen (ETY) N:o 3821/85 mukauttamisesta tekniikan kehitykseen yhdeksännen kerran
   (ETA:n kannalta merkityksellinen teksti)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon tieliikenteen valvontalaitteista 20 päivänä joulukuuta 1985 annetun neuvoston asetuksen (ETY) N:o 3821/85 (1) ja erityisesti sen 17 artiklan 1 kohdan,
   sekä katsoo seuraavaa:
   
               (1)
            
            
               Neuvoston asetuksen (ETY) N:o 3821/85 liitteessä I B vahvistetaan tieliikenteen valvontalaitteiden rakennetta, testausta, asennusta ja tarkastusta koskevat tekniset eritelmät.
            
         
               (2)
            
            
               Kiinnittäen erityistä huomiota järjestelmän kokonaisturvallisuuteen ja siihen, miten sitä sovelletaan asetuksen (ETY) N:o 3821/85 soveltamisalaan kuuluviin ajoneuvoihin, liitteeseen I B olisi lisättävä tiettyjä teknisiä eritelmiä, jotta M1- ja N1-luokan ajoneuvoihin voitaisiin asentaa mainitun liitteen mukaiset valvontalaitteet.
            
         
               (3)
            
            
               Tässä asetuksessa säädetyt toimenpiteet ovat asetuksen (ETY) N:o 3821/85 18 artiklalla perustetun komitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Muutetaan asetuksen (ETY) N:o 3821/85 liite I B seuraavasti:
   
               1)
            
            
               Lisätään I lukuun määritelmä seuraavasti:
               
                           ”rr)
                        
                        
                           ’Muunnin’: Valvontalaitteen osa, joka tuottaa ajoneuvon nopeutta ja/tai sen kulkemaa matkaa jatkuvasti kuvaavan signaalin ja joka on:
                           
                                       —
                                    
                                    
                                       asennettu M1- ja N1-luokan ajoneuvoon ja jota käytetään ainoastaan M1- ja N1-luokan ajoneuvoissa (siten kuin ne on määritelty neuvoston direktiivin 70/156/ETY liitteessä II), jotka on otettu ensimmäistä kertaa käyttöön 1 päivän toukokuuta 2006 ja 31 päivän joulukuuta 2013 välisenä aikana,
                                    
                                 
                                       —
                                    
                                    
                                       asennettu paikkaan, johon ei ole mekaanisesti mahdollista asentaa minkään muun tyyppistä olemassa olevaa liiketunnistinta, joka on muutoin tämän liitteen ja sen lisäysten 1–11 määräysten mukainen,
                                    
                                 
                                       —
                                    
                                    
                                       asennettu ajoneuvoyksikön ja sen pisteen väliin, jossa integroidut anturit tai vaihtoehtoiset rajapinnat tuottavat nopeus- ja etäisyysimpulsseja.
                                    
                                 
                     
                  Ajoneuvoyksikön kannalta muunnin käyttäytyy samalla tavoin kuin jos ajoneuvoyksikköön olisi liitetty tämän liitteen ja sen lisäysten 1–11 määräysten mukainen liiketunnistin.
               
               
                  Tällaisen muuntimen käytön edellä kuvatuissa ajoneuvoissa on mahdollistettava tämän liitteen kaikkien vaatimusten mukaisen ajoneuvoyksikön asentaminen ja asianmukainen käyttö.
               
               
                  Mainittujen ajoneuvojen valvontalaitteeseen sisältyvät kaapelit, muunnin ja ajoneuvoyksikkö.”
            
         
               2)
            
            
               Korvataan V luvun 2 jakson vaatimus 250 seuraavasti:
               
                           ”250.
                        
                        
                           Kilvestä on käytävä ilmi ainakin seuraavat tiedot:
                           
                                       —
                                    
                                    
                                       hyväksytyn asentajan tai korjaamon nimi, osoite tai liikenimi,
                                    
                                 
                                       —
                                    
                                    
                                       ajoneuvon ominaiskerroin muodossa ’w = … imp/km’,
                                    
                                 
                                       —
                                    
                                    
                                       valvontalaitteen vakio muodossa ’k = … imp/km’,
                                    
                                 
                                       —
                                    
                                    
                                       pyörien renkaiden tehollinen ympärysmitta muodossa ’l = … mm’,
                                    
                                 
                                       —
                                    
                                    
                                       rengaskoko,
                                    
                                 
                                       —
                                    
                                    
                                       päivämäärä, jolloin ajoneuvon ominaiskerroin on määritetty ja pyörien renkaiden tehollinen ympärysmitta on mitattu,
                                    
                                 
                                       —
                                    
                                    
                                       ajoneuvon valmistenumero,
                                    
                                 
                                       —
                                    
                                    
                                       ajoneuvon osa, johon muunnin on asennettu, jos ajoneuvossa on sellainen,
                                    
                                 
                                       —
                                    
                                    
                                       ajoneuvon osa, johon liiketunnistin on asennettu, jos sitä ei ole liitetty vaihdelaatikkoon tai ei käytetä muunninta,
                                    
                                 
                                       —
                                    
                                    
                                       sen kaapelin väri, joka yhdistää muuntimen syöttöimpulsseja tuottavaan ajoneuvon osaan,
                                    
                                 
                                       —
                                    
                                    
                                       muuntimeen sulautetun liiketunnistimen sarjanumero.”
                                    
                                 
                     
         
               3)
            
            
               Lisätään V luvun 2 jaksoon vaatimus seuraavasti:
               
                           ”—
                        
                        
                           250a.
                        
                     
                           —
                        
                        
                           Muuntimella varustettujen ajoneuvojen tai ajoneuvojen, joissa liiketunnistinta ei ole liitetty vaihdelaatikkoon, asennuskilvet on kiinnitettävä asennuksen yhteydessä. Kaikissa muissa ajoneuvoissa uudet tiedot sisältävät asennuskilvet on kiinnitettävä asennusta seuraavan tarkastuksen yhteydessä.”
                        
                     
         
               4)
            
            
               Lisätään lisäyksen 11 jälkeen tämän asetuksen liitteessä oleva lisäys 12.
            
         2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   Sitä aletaan soveltaa 6 kuukauden kuluttua siitä, kun se on julkaistu.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 23 päivänä tammikuuta 2009.
      
         
            Komission puolesta
         
         Antonio TAJANI
         
         
            Varapuheenjohtaja
         
      
   
   
      (1)  EYVL L 370, 31.12.1985, s. 8.
   
      LIITE
      
         Lisäys 12
         MUUNNIN M1- JA M2-LUOKAN AJONEUVOJA VARTEN
         SISÄLLYSLUETTELO
         
                     1.
                  
                  Lyhenteet ja viiteasiakirjat
               
                     1.1.
                  
                  Lyhenteet
               
                     1.2.
                  
                  Vertailustandardi
               
                     2.
                  
                  Muuntimen yleiset ominaisuudet ja toiminnot
               
                     2.1.
                  
                  Muuntimen yleiskuvaus
               
                     2.2.
                  
                  Toiminnot
               
                     2.3.
                  
                  Tietoturva
               
                     3.
                  
                  Valvontalaitteita koskevat vaatimukset, kun käytetään muunninta
               
                     4.
                  
                  Muuntimen rakennetta ja toimintoja koskevat vaatimukset
               
                     4.1.
                  
                  Rajapinta saapuvien nopeuspulssien kanssa ja niiden muuntaminen
               
                     4.2.
                  
                  Saapuvien pulssien tuottaminen sulautetulle liiketunnistimelle
               
                     4.3.
                  
                  Sulautettu liiketunnistin
               
                     4.4.
                  
                  Tietoturvavaatimukset
               
                     4.5.
                  
                  Laitteen toimintaominaisuudet
               
                     4.6.
                  
                  Materiaalit
               
                     4.7.
                  
                  Merkinnät
               
                     5.
                  
                  Valvontalaitteen asennus, kun käytetään muunninta
               
                     5.1.
                  
                  Asennus
               
                     5.2.
                  
                  Sinetöinti
               
                     6.
                  
                  Tarkastukset, määräaikaistarkastukset ja korjaukset
               
                     6.1.
                  
                  Määräaikaistarkastukset
               
                     7.
                  
                  Valvontalaitteen tyyppihyväksyntä, kun käytetään muunninta
               
                     7.1.
                  
                  Yleisiä asioita
               
                     7.2.
                  
                  Toiminnallisuustodistus
               1.   LYHENTEET JA VIITEASIAKIRJAT
         1.1.   Lyhenteet
         
                     TBD
                  
                  
                     (To Be Defined) Määritellään myöhemmin
                  
               
                     VU
                  
                  
                     (Vehicle unit) Ajoneuvoyksikkö
                  
               1.2.   Vertailustandardi
         
            ISO 16844-3 Road vehicles – Tachograph systems – Part 3: Motion sensor interface (Tieliikenteessä käytettävät ajoneuvot. Ajopiirturijärjestelmät. Osa 3: Liiketunnistimen rajapinta)
         2.   MUUNTIMEN YLEISET OMINAISUUDET JA TOIMINNOT
         2.1.   Muuntimen yleiskuvaus
         
                     ADA_001
                  
                  
                     Muunnin antaa siihen kytketylle ajoneuvoyksikölle turvattua liikedataa, joka kuvaa jatkuvasti ajoneuvon nopeutta ja sen kulkemaa matkaa.
                     Muunnin on tarkoitettu ainoastaan sellaisiin ajoneuvoihin, jotka on varustettava valvontalaitteella tämän asetuksen mukaisesti.
                     Se on asennettava ja sitä on käytettävä ainoastaan sellaisissa rr kohdassa määritellyissä ajoneuvoluokissa, joihin ei ole mekaanisesti mahdollista asentaa minkään muun tyyppistä olemassa olevaa liiketunnistinta, joka on muutoin tämän liitteen ja sen lisäysten 1–11 määräysten mukainen.
                     Muunnin ei saa olla mekaanisesti liitetty johonkin ajoneuvon liikkuvaan osaan, kuten tämän liitteen lisäyksessä 10 (3.1 kohta) vaaditaan, vaan sen on oltava kytketty integroitujen antureiden tai vaihtoehtoisten rajapintojen tuottamiin nopeus- ja etäisyysimpulsseihin.
                  
               
                     ADA_002
                  
                  
                     Muuntimen koteloon on asennettava (tämän liitteen VIII luvun ”Valvontalaitteiden ja ajopiirturikorttien tyyppihyväksyntä” määräysten mukaisesti) tyyppihyväksytty liiketunnistin. Kotelossa on oltava myös pulssimuunnin, joka muuntaa saapuvat pulssit sulautetulle liiketunnistimelle. Sulautetun liiketunnistimen on oltava kytketty ajoneuvoyksikköön siten, että ajoneuvoyksikön ja muuntimen rajapinta on standardissa ISO16844-3 esitettyjen vaatimusten mukainen.
                  
               2.2.   Toiminnot
         
                     ADA_003
                  
                  
                     Muuntimella on oltava seuraavat toiminnot:
                     
                                 —
                              
                              
                                 rajapinta saapuvien nopeuspulssien kanssa ja niiden muuntaminen,
                              
                           
                                 —
                              
                              
                                 saapuvien pulssien tuottaminen sulautetulle liiketunnistimelle,
                              
                           
                                 —
                              
                              
                                 kaikki sulautetun liiketunnistimen toiminnot, turvatun liikedatan tuottaminen ajoneuvoyksikölle.
                              
                           
               2.3.   Tietoturva
         
                     ADA_004
                  
                  
                     Muuntimen ei tarvitse olla turvavarmennettu tämän liitteen lisäyksessä 10 määritellyn liiketunnistimen yleisen tietoturvatavoitteen mukaisesti. Sen sijaan sovelletaan tämän lisäyksen 4.4 kohdassa määriteltyjä tietoturvavaatimuksia.
                  
               3.   VALVONTALAITTEITA KOSKEVAT VAATIMUKSET, KUN KÄYTETÄÄN MUUNNINTA
         Tässä ja seuraavassa jaksossa esitetyissä vaatimuksissa ilmaistaan, kuinka tämän liitteen vaatimuksia on tulkittava käytettäessä muunninta. Asiaa koskevan vaatimuksen numero on esitetty suluissa.
         
                     ADA_005
                  
                  
                     Muuntimella varustetun ajoneuvon valvontalaitteen on täytettävä kaikki tämän liitteen määräykset, ellei tässä lisäyksessä toisin mainita.
                  
               
                     ADA_006
                  
                  
                     Kun käytetään muunninta, valvontalaite koostuu kaapeleista, muuntimesta (liiketunnistimen sijaan) ja ajoneuvoyksiköstä (001).
                  
               
                     ADA_007
                  
                  
                     Valvontalaitteen toimintoa ’Tapauksien ja/tai vikojen havaitseminen’ muutetaan seuraavasti:
                     
                                 —
                              
                              
                                 Ajoneuvoyksikön on synnytettävä ’Keskeytynyt virransyöttö’ -tapaus, kun laite on muussa kuin kalibrointitilassa ja sulautetun liiketunnistimen virransyöttö keskeytyy yli 200 millisekunnin ajaksi (066).
                              
                           
                                 —
                              
                              
                                 Muuntimen virransyötön katkeamisen yli 200 millisekunnin ajaksi on synnytettävä sulautetussa liiketunnistimessa vastaavan pituinen virransyötön keskeytys. Muuntimen valmistajan on määriteltävä keskeytymisen kynnysarvo muuntimelle.
                              
                           
                                 —
                              
                              
                                 Ajoneuvoyksikön on synnytettävä ’Virhe liikedatassa’ -tapaus, kun sulautetun liiketunnistimen ja ajoneuvoyksikön välinen normaali datavirta keskeytyy ja/tai kun sulautetun liiketunnistimen ja ajoneuvoyksikön välisen tiedonsiirron eheydessä tai todentamisessa ilmenee virhe (067).
                              
                           
                                 —
                              
                              
                                 Ajoneuvoyksikön on synnytettävä ’Tietoturvan murtoyritys’ -tapaus, kun ilmenee jokin muu tapaus, joka vaikuttaa sulautetun liiketunnistimen tietoturvaan laitteen ollessa muussa kuin kalibrointitilassa (068).
                              
                           
                                 —
                              
                              
                                 Ajoneuvoyksikön on synnytettävä ’Valvontalaite’-vikatapahtuma, kun ilmenee mikä tahansa sulautetun liiketunnistimen vika laitteen ollessa muussa kuin kalibrointitilassa (070).
                              
                           
               
                     ADA_008
                  
                  
                     Muuntimen vikoja, jotka valvontalaite voi havaita, ovat sulautettuun liiketunnistimeen liittyvät viat (071).
                  
               
                     ADA_009
                  
                  
                     Ajoneuvoyksikön kalibrointitoiminnon avulla on voitava automaattisesti liittää sulautettu liiketunnistin ajoneuvoyksikköön (154, 155).
                  
               
                     ADA_010
                  
                  
                     Tämän liitteen lisäyksessä 10 esitetyissä ajoneuvoyksikön tietoturvatavoitteissa käytetyillä ilmauksilla ’liiketunnistin’ ja ’tunnistin’ tarkoitetaan myös sulautettua liiketunnistinta.
                  
               4.   MUUNTIMEN RAKENNETTA JA TOIMINTOJA KOSKEVAT VAATIMUKSET
         4.1.   Rajapinta saapuvien nopeuspulssien kanssa ja niiden muuntaminen
         
                     ADA_011
                  
                  
                     Muuntimen tuloliitännän on hyväksyttävä ajoneuvon nopeutta ja sen kulkemaa matkaa kuvaavia taajuuspulsseja. Saapuvien pulssien sähköiset ominaisuudet ovat seuraavat: TBD, valmistaja määrittelee myöhemmin. Ainoastaan muuntimen valmistajan tai muuntimen asennuksen suorittavan hyväksytyn korjaamon tehtävissä olevien säätöjen on tapauksen mukaan mahdollistettava muuntimen tulosignaalin asianmukainen liitäntä ajoneuvoon.
                  
               
                     ADA_012
                  
                  
                     Muuntimen tuloliitännän on tapauksen mukaan voitava kertoa tai jakaa saapuvien nopeuspulssien taajuuspulssit kiinteällä kertoimella signaalin sovittamiseksi tässä liitteessä määritellyllä k-kertoimen käyttöalueella olevaan arvoon (4 000–25 000 pulssia/km). Kiinteän kertoimen voi ohjelmoida ainoastaan muuntimen valmistaja ja muuntimen asennuksen suorittava hyväksytty korjaamo.
                  
               4.2.   Saapuvien pulssien tuottaminen sulautetulle liiketunnistimelle
         
                     ADA_013
                  
                  
                     Saapuvat pulssit, joita on mahdollisesti muunnettu edellä määritellyllä tavalla, on tuotettava sulautetulle liiketunnistimelle siten, että liiketunnistin havaitsee kunkin saapuvan pulssin.
                  
               4.3.   Sulautettu liiketunnistin
         
                     ADA_014
                  
                  
                     Tuotettujen pulssien on stimuloitava sulautettua liiketunnistinta siten, että se voi tuottaa ajoneuvon liikettä tarkasti kuvaavaa liikedataa samalla tavoin kuin jos se olisi mekaanisesti liitetty johonkin ajoneuvon liikkuvaan osaan.
                  
               
                     ADA_015
                  
                  
                     Ajoneuvoyksikön on käytettävä sulautetun liiketunnistimen tunnistetietoja muuntimen tunnistamiseen (077).
                  
               
                     ADA_016
                  
                  
                     Sulautettuun liiketunnistimeen tallennettujen asennustietojen on katsottava edustavan muuntimen asennustietoja (099).
                  
               4.4.   Tietoturvavaatimukset
         
                     ADA_017
                  
                  
                     Muuntimen kotelon rakenteen on oltava sellainen, ettei sitä voi avata. Kotelo on sinetöitävä siten, että yritykset käsitellä sitä epäasianmukaisesti ovat helposti havaittavissa (esim. tarkastamalla silmämääräisesti, ks. ADA_035).
                  
               
                     ADA_018
                  
                  
                     Sulautettua liiketunnistinta ei saa voida poistaa muuntimesta rikkomatta muuntimen kotelon sinettiä (sinettejä) tai rikkomatta tunnistimen ja muuntimen kotelon välistä sinettiä (ks. ADA_035).
                  
               
                     ADA_019
                  
                  
                     Muuntimen on varmistettava, että liikedata on voitu saada vain muuntimen tulosignaalia käsittelemällä ja siitä johtamalla.
                  
               4.5.   Laitteen toimintaominaisuudet
         
                     ADA_020
                  
                  
                     Muuntimen on säilyttävä täysin toimintakuntoisena lämpötila-alueella (TBD, valmistaja määrittelee myöhemmin asennuspaikan mukaan) (159).
                  
               
                     ADA_021
                  
                  
                     Muuntimen on säilyttävä täysin toimintakuntoisena kosteuden ollessa 10–90 % (160).
                  
               
                     ADA_022
                  
                  
                     Muuntimen on oltava suojattu ylijännitettä, napaisuuden kääntymistä ja oikosulkuja vastaan (161).
                  
               
                     ADA_023
                  
                  
                     Muuntimen on oltava sähkömagneettista yhteensopivuutta koskevan neuvoston direktiivin 72/245/ETY mukauttamisesta tekniikan kehitykseen annetun komission direktiivin 2006/28/EY (1) mukainen, sekä suojattu staattisen sähkön aiheuttamilta purkauksilta ja jännitepiikeiltä.
                  
               4.6.   Materiaalit
         
                     ADA_024
                  
                  
                     Muuntimen on täytettävä suojausluokan (TBD, valmistaja määrittelee myöhemmin asennuspaikan mukaan) vaatimukset (164, 165).
                  
               
                     ADA_025
                  
                  
                     Muuntimen kotelon on oltava keltainen.
                  
               4.7.   Merkinnät
         
                     ADA_026
                  
                  
                     Muuntimeen on kiinnitettävä tunnistekilpi, josta ilmenevät seuraavat tiedot (169):
                     
                                 —
                              
                              
                                 muuntimen valmistajan nimi ja osoite,
                              
                           
                                 —
                              
                              
                                 valmistajan osanumero sekä muuntimen valmistusvuosi,
                              
                           
                                 —
                              
                              
                                 muuntimen tyyppihyväksyntämerkki tai muuntimen sisältävän valvontalaitteen tyyppihyväksyntämerkki,
                              
                           
                                 —
                              
                              
                                 muuntimen asennuspäivä,
                              
                           
                                 —
                              
                              
                                 sen ajoneuvon valmistenumero, johon muunnin on asennettu.
                              
                           
               
                     ADA_027
                  
                  
                     Tunnistekilvessä on oltava myös seuraavat tiedot (jos niitä ei voi suoraan lukea sulautetun liiketunnistimen ulkopinnasta):
                     
                                 —
                              
                              
                                 sulautetun liiketunnistimen valmistaja,
                              
                           
                                 —
                              
                              
                                 valmistajan osanumero sekä sulautetun liiketunnistimen valmistusvuosi,
                              
                           
                                 —
                              
                              
                                 sulautetun liiketunnistimen tyyppihyväksyntämerkki.
                              
                           
               5.   VALVONTALAITTEEN ASENNUS, KUN KÄYTETÄÄN MUUNNINTA
         5.1.   Asennus
         
                     ADA_028
                  
                  
                     Ajoneuvoihin asennettavia muuntimia saa toimittaa ainoastaan ajoneuvojen valmistajille tai korjaamoille, jotka jäsenvaltioiden toimivaltaiset viranomaiset ovat hyväksyneet ja valtuuttaneet asentamaan, aktivoimaan ja kalibroimaan digitaalisia ajopiirtureita.
                  
               
                     ADA_029
                  
                  
                     Muuntimen asentavan hyväksytyn korjaamon on tehtävä tuloliitännän asetukset ja valittava tulosignaalin jakosuhde (tarvittaessa).
                  
               
                     ADA_030
                  
                  
                     Muuntimen asentavan hyväksytyn korjaamon on sinetöitävä muuntimen kotelo.
                  
               
                     ADA_031
                  
                  
                     Muunnin on asennettava mahdollisimman lähelle sitä ajoneuvon osaa, josta saapuvat pulssit ovat peräisin.
                  
               
                     ADA_032
                  
                  
                     Muuntimen virtakaapeleiden on oltava väreiltään punainen (positiivinen) ja musta (maa).
                  
               5.2.   Sinetöinti
         
                     ADA_033
                  
                  
                     Sinetöintiin sovelletaan seuraavia vaatimuksia:
                     
                                 —
                              
                              
                                 muuntimen kotelo on sinetöitävä (ks. ADA_017),
                              
                           
                                 —
                              
                              
                                 sulautetun tunnistimen kotelo on sinetöitävä muuntimen koteloon, paitsi jos sulautettua tunnistinta ei ole mahdollista poistaa muuntimen kotelon sinettiä (sinettejä) rikkomatta (ks. ADA_018),
                              
                           
                                 —
                              
                              
                                 muuntimen kotelo on sinetöitävä ajoneuvoon,
                              
                           
                                 —
                              
                              
                                 muuntimen ja siihen saapuvia pulsseja synnyttävän laitteen välinen kytkentä on sinetöitävä molemmista päistä (siinä määrin kuin tämä on kohtuudella mahdollista).
                              
                           
               6.   TARKASTUKSET, MÄÄRÄAIKAISTARKASTUKSET JA KORJAUKSET
         6.1.   Määräaikaistarkastukset
         
                     ADA_034
                  
                  
                     Kun käytetään muunninta, kussakin valvontalaitteen määräaikaistarkastuksessa (siten kuin määräaikaistarkastuksista on määrätty liitteessä 1 B olevan VI luvun vaatimuksissa 256–258) on tarkastettava ainakin:
                     
                                 —
                              
                              
                                 että muuntimessa on asianmukainen tyyppihyväksyntämerkintä,
                              
                           
                                 —
                              
                              
                                 että muuntimen ja sen liitäntöjen sinetit ovat koskemattomat,
                              
                           
                                 —
                              
                              
                                 että muunnin on asennettu asennuskilvessä ilmoitetulla tavalla,
                              
                           
                                 —
                              
                              
                                 että muunnin on asennettu muuntimen ja/tai ajoneuvon valmistajan määrittelemällä tavalla,
                              
                           
                                 —
                              
                              
                                 että muuntimen asentaminen tarkastettavaan ajoneuvoon on sallittua.
                              
                           
               7.   VALVONTALAITTEEN TYYPPIHYVÄKSYNTÄ, KUN KÄYTETÄÄN MUUNNINTA
         7.1.   Yleisiä asioita
         
                     ADA_035
                  
                  
                     Valvontalaite on tyyppihyväksytettävä täydellisenä muuntimen kanssa (269).
                  
               
                     ADA_036
                  
                  
                     Muunnin voidaan tyyppihyväksyttää erikseen tai valvontalaitteen osana.
                  
               
                     ADA_037
                  
                  
                     Tyyppihyväksyntään on sisällyttävä toimintaan liittyviä testejä, joissa käytetään myös muunninta. Kunkin testityypin hyväksytyt tulokset esitetään asianmukaisessa todistuksessa (270).
                  
               7.2.   Toiminnallisuustodistus
         
                     ADA_038
                  
                  
                     Muuntimen tai muuntimen sisältävän valvontalaitteen toiminnallisuustodistus annetaan muuntimen valmistajalle vasta, kun vähintään seuraavista toiminnallisuustesteistä on saatu hyväksyttävä tulos.
                     
                                 Nro
                              
                              
                                 Testi
                              
                              
                                 Selite
                              
                              
                                 Vaatimukset, joihin testi liittyy
                              
                           
                                 1.
                              
                              
                                 
                                    Hallinnollinen tarkastus
                                 
                              
                           
                                 1.1.
                              
                              
                                 Kirjallinen aineisto
                              
                              
                                 Muuntimen kirjallisen aineiston oikeellisuus
                              
                              
                                  
                              
                           
                                 2.
                              
                              
                                 
                                    Silmämääräinen tarkastus
                                 
                              
                           
                                 2.1.
                              
                              
                                 Muuntimen yhtäpitävyys kirjallisen aineiston kanssa
                              
                              
                                  
                              
                           
                                 2.2.
                              
                              
                                 Muuntimen tunniste/merkinnät
                              
                              
                                 ADA_026, ADA_027
                              
                           
                                 2.3.
                              
                              
                                 Muuntimen materiaalit
                              
                              
                                 163–167
                                 ADA_025
                              
                           
                                 2.4.
                              
                              
                                 Sinetöinti
                              
                              
                                 ADA_017, ADA_018, ADA_035
                              
                           
                                 3.
                              
                              
                                 
                                    Toiminnalliset testit
                                 
                              
                           
                                 3.1.
                              
                              
                                 Nopeuspulssien tuottaminen sulautetulle liiketunnistimelle
                              
                              
                                 ADA_013
                              
                           
                                 3.2.
                              
                              
                                 Rajapinta saapuvien nopeuspulssien kanssa ja niiden muuntaminen
                              
                              
                                 ADA_011, ADA_012
                              
                           
                                 3.3.
                              
                              
                                 Liikkeen mittauksen tarkkuus
                              
                              
                                 022–026
                              
                           
                                 4.
                              
                              
                                 
                                    Ympäristötestit
                                 
                              
                           
                                 4.1.
                              
                              
                                 Valmistajan testitulokset
                              
                              
                                 Valmistajan ympäristötestien tulokset
                              
                              
                                 ADA_020, ADA_021, ADA_022, ADA_023, ADA_024
                              
                           
                                 5.
                              
                              
                                 
                                    Sähkömagneettinen yhteensopivuus (EMC)
                                 
                              
                           
                                 5.1.
                              
                              
                                 Laitteen tuottama säteily ja häiriintyvyys
                              
                              
                                 Varmennetaan direktiivin 2006/28/EY vaatimusten noudattaminen
                              
                              
                                 ADA_023
                              
                           
                                 5.2.
                              
                              
                                 Valmistajan testitulokset
                              
                              
                                 Valmistajan ympäristötestien tulokset
                              
                              
                                 ADA_023
                              
                           
               
      
         (1)  EUVL L 65, 7.3.2006, s. 27.